Pierre Mellina
De Pierre Mellina, gebuer de 25. Februar 1957 zu Péiteng, ass e lëtzebuergesche Politiker (CSV) a fréiere Liichtathlet.

Hie war vun 1994–1999 Member vum Péitenger Gemengerot, vun 2000–2004 Schäffen an ass zanterhier Buergermeeschter vu Péiteng.

2013 war hie fir e puer Méint, vum 14. Mee un, wéi hie fir de Marc Spautz, dee Minister gi war, nogeréckelt war, bis de 7. Oktober, wéi s'opgeléist gouf, Deputéierten an der Chamber.

An de fréien 1980er Jore war de Pierre Mellina e Laangstreckeleefer, deen e puermol d'Lëtzebuerger Championnat gewonnen huet: iwwer 5000 Meter (1981, 1982) an iwwer 10.000 Meter (1982). 1981 huet hien d'Eurocross Cross-country-Course zu Dikrech gewonnen

Lëtzebuergesch Deputéiert
Lëtzebuergesch Buergermeeschteren
Buergermeeschtere vu Péiteng
Politiker (Lëtzebuerg)
Lëtzebuergesch Leefer
Gebuer 1957